Suresh 133 Views
తెలంగాణలో ఎజిఎస్‌ హెల్త్‌ విస్తరణ
హైదరాబాద్‌, ఆగస్టు 18: తెలంగాణ రాష్ట్రపరంగా బిజినెస సానుకూల వాతావరణం ఎక్కువ ఉన్నందున ప్రభుత్వ ప్రోత్సాహం మరింతగా ఉండటంతో తమ వాణిజ్యవిస్తరణకు హైదరాబాద్‌ ఎంతో కీలకమై నదని ఎజిఎస్‌ హెల్త్‌ సిఇఒ దేవేంద్ర సహారియా వెల్లడించారు. ప్రభ్తువ ప్రోత్సాహకాలకుతోడు అత్యంత సమర్ధులు, ప్రతిభావంతులైన అభ్యర్ధులకు కొదవలేదన్నారు. హైదరాబాద్‌లో రెండో శాఖను ప్రారం భించామని, హైటెక్‌ సిటీలోని వెస్టర్న్‌ పెరల్‌లో ఈ కార్యాలయం పనిచేస్తుందన్నారు. వెయ్యిమందికి పైగా ఉద్యోగులు పనిచేస్తారని, కొత్త కార్యాలయంలో 90 శిక్షకుల బృందం, 150 సీట్ల నియామక కేం ద్రం కూడా పనిచేస్తుందని వివరించారు. 2011లో ప్రారంబించిన ఎజిఎస్‌ హెల్త్‌ ఇండియా చెన్నై, హైద రాబాద్‌, వెల్లూరు, నోయిడాల్లో కూడా కేంద్రాలున్నాయన్నారు. ప్రస్తుతం 4800 మందికిపైగా సిబ్బంది పనిచేస్తున్నారని కేవలం 25 మంది మినహా మిగిలిన వారంతా భారతీయులేనని ఆయన అన్నారు రెవెన్యూ యాజమాన్యం, హెల్త్‌కేర్‌ అనలిటిక్స్‌, మెడికల్‌ కోడింగ్‌, డేటా ఇంటిగ్రేషన్‌ వంటి సేవలు ఎజిఎస్‌ అందిస్తుందని సహారియా వివ రించారు. ఇక రెవెన్యూ రీసైకిల్‌ మేనేజ్‌మెంట్‌ల ఎజిఎస్‌ లీడర్‌గా ఉందని, మొత్తం 30 బిలి యన్‌ డాలర్లమేర ఉన్న అమెరికాలోని రెవెన్యూ సైకిల్‌ మేనేజ్‌హెంట్‌లో కీలకంగాపని చేస్తోంద న్నారు. ఆదేశంలోని అతిపెద్ద 25 రెవెన్యూ సైకిల్‌ సంస్థల్లో ఒకటిగా ఎజిఎస్‌ హెల్త్‌ నిలి చింది. సంస్థపరంగా బెకర్స్‌ హెల్త్‌కేర్‌ నివేదికలో అమెరికాలో పనిచేసేందుకు అనువైన వాతావరణం ఉన్న టాప్‌ 150 సంస్థల్లోఎజిఎస్‌ ఒకటని ప్రకటించిందని సహారియా వివరించారు. మొత్తం హెల్త్‌కేర్‌ రెవెన్యూ సైకిల్‌ మార్కెట్‌ భారత్‌లో 50వేల మందికి ఉపాధి కల్పిస్తోందని ఆయన అన్నారు. తెలం గాణలోని తమ పెట్టుబడులు 10-12 మిలియన్‌ డాలర్ల వరకూ ఉంటాయని అన్నారు. కొత్త కేంద్రం లో ఇప్పటివరకూ మూడు మిలియన్‌ డాలర్లు వెచ్చించామని, వచ్చే రెండ్లేలో మరింత పెరుగుతుంద న్నారు. వచ్చే ఐదేళ్లలో 50 కేంద్రాలకు విస్తరించేలక్ష్యం ఉందని, సిబ్బందిని కూడా ఐదువేలమందికి పైగా పెంచుకోగలమని వివరించారు. చెన్నై, న్యూజెర్సీ కేంద్రాలుగా పనిచేస్తున్న సంస్థ మొత్తం 13 విదేశీ కేంద్రాలతో సేవలందిస్తోందని సహారియా వివరించారు. మీడియా సమావేశంలో ఆశిష్‌ అగర్వాల్‌లతోపాటు స్మితా వెంకటరామన్‌ తదితరులు పాల్గొని కంపెనీ సేవలను వివరించారు.